Document ID: 32011R1235

32011R1235
L 317/17
SLUŽBENI LIST EUROPSKE UNIJE
UREDBA KOMISIJE (EU) br. 1235/2011
od 29. studenoga 2011.
o izmjeni Uredbe (EZ) br. 1222/2009 s razvrstavanjem guma s obzirom na prianjanja guma na mokroj podlozi, mjerenje otpora kotrljanja i postupke provjere
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1222/2009 Europskog parlamenta i Vijeća od 25. studenoga 2009. o označivanju guma s obzirom na učinkovitost potrošnje goriva i druge bitne parametre (1), a posebno njezin članak 11. točke (a) i (c),
budući da:
(1)
Uredba (EZ) br. 1222/2009 uspostavlja okvir za osiguravanje usklađenih podataka o parametrima guma putem označivanja, omogućujući krajnjim korisnicima odabir na temelju dobre obaviještenosti prilikom kupnje guma.
(2)
Otpor kotrljanja kod guma određuje njihovo razvrstavanje s obzirom na učinkovitost potrošnje goriva. Mjerenje otpora kotrljanja mora biti ponovljivo; ispitivanja na istom tipu guma u različitim laboratorijima moraju dati iste rezultate s ciljem osiguravanja pravedne usporedbe između guma različitih dobavljača. Pored toga, dobra ponovljivost ispitnih rezultata sprječava tijela za nadzor tržišta da dobiju različite rezultate od dobavljača prilikom ispitivanja istih guma.
(3)
Postupak za usklađivanje ispitnih laboratorija u pogledu mjerenja otpora kotrljanja povećao bi ponovljivost ispitnih rezultata.
(4)
S obzirom da je na razini ISO-a razvijena primjerena usklađena metoda za ispitivanje prianjanje na mokrim kolnicima, za gume razreda C2 i C3 treba uvesti razvrstavanje u pogledu prianjanja na mokroj podlozi, u skladu s člankom 11. točkom (a) Uredbe (EZ) br. 1222/2009.
(5)
Jasnoća sukladnosti postupka utvrđenog u Prilogu IV. Uredbe (EZ) br. 1222/2009 treba se poboljšati uvođenjem graničnih vrijednosti prema kojima se navedene vrijednosti, koje se koriste za zahtjeve označavanja, smatraju usklađenima s tom Uredbom.
(6)
Uredbu (EZ) br. 1222/2009 trebalo bi stoga izmijeniti na odgovarajući način.
(7)
Mjere predviđene ovom Uredbom u skladu su s mišljenjem Odbora uspostavljenog člankom 13. Uredbe (EZ) br. 1222/2009,
DONIJELA JE OVU UREDBU:
Članak 1.
Izmjena Uredbe (EZ) br. 1222/2009
Uredba (EZ) br. 1222/2009 mijenja se kako slijedi:
1.
U Prilogu I. dijelu A: razredi učinkovitosti potrošnje goriva, prva se rečenica zamjenjuje sljedećim:
„Razred učinkovitosti potrošnje goriva mora se odrediti na temelju koeficijenta otpora kotrljanja (RRC) prema niže navedenom rasponu od ‚A’ do ‚G’ i izmjeriti u skladu s Prilogom 6. Uredbi UNECE-a br. 117 i njezinim kasnijim izmjenama i uskladiti u skladu s postupkom utvrđenim u Prilogu IV.a.”
2.
U Prilogu I. dijelu B: razredi prianjanja na mokroj podlozi, tekst i tablica zamjenjuje se sljedećim:
„1.
Razred prianjanja na mokroj podlozi za gume C1 mora se odrediti na temelju indeksa prianjanja na mokroj podlozi (G) prema niže navedenom rasponu od ‚A’ do ‚G’ i izmjeriti u skladu s točkom 3. izmjeriti u skladu s Prilogom V.
2.
Razred prianjanja na mokroj podlozi za gume C2 i C3 mora se odrediti na temelju indeksa prianjanja na mokroj podlozi (G) prema rasponu od ‚A’do ‚G’navedenom u donjoj tablici u skladu s točkom 3. i izmjeriti u skladu s normom ISO 15222:2011 pri čemu se moraju koristiti standardne referentne ispitne gume (Standard Reference Test Tyres - SRTT):
i.
za C2 gume, SRTT 225/75 R 16 C, ASTM F 2872-11;
ii.
za C3 gume s nominalnom širinom presjeka manjom od 285 mm, SRTT 245/70R19.5, ASTM F 2871-11;
iii.
za C3 gume s nominalnom širinom presjeka manjom od 285 mm, SRTT 315/70R19.5, ASTM F 2870-11.
3.
Izračun indeksa prianjanja na mokru površinu (G)
G = G(T) - 0,03
gdje je: G(T) = indeks prianjanja na mokru površinu gume kandidata u jednom ispitnom ciklusu
C2 gume
C2 gume
C3 gume
G
Razred prianjanje na mokroj podlozi
G
Razred prianjanje na mokroj podlozi
G
Razred prianjanje na mokroj podlozi
1,55 ≤ G
A
1,40 ≤ G
A
1,25 ≤ G
A
1,40 ≤ G ≤ 1,54
B
1,25 ≤ G ≤ 1,39
B
1,10 ≤ G ≤ 1,24
B
1,25 ≤ G ≤ 1,39
C
1,10 ≤ G ≤ 1,24
C
0,95 ≤ G ≤ 1,09
C
prazno
D
prazno
D
0,80 ≤ G ≤ 0,94
D
1,10 ≤ G ≤ 1,24
E
0,95 ≤ G ≤ 1,09
E
0,65 ≤ G ≤ 0,79
E
G ≤ 1,09
F
G ≤ 0,94
F
G ≤ 0,64
F
prazno
G
prazno
G
prazno
G”
3.
u Prilogu IV. Postupak provjere se zamjenjuje sljedećim:
„PRILOG IV.
Postupak provjere
Sukladnost prijavljenih razreda učinkovitosti potrošnje goriva i prianjanja na mokroj podlozi, kao i prijavljenog razreda i izmjerene vrijednosti vanjske buke kotrljanja mora se ocijeniti za svaki tip gume ili svaku skupinu guma koju odredi dobavljač, u skladu s jednim od sljedećih postupaka:
(a)
i.
prvo se ispituje jedna guma. Ako izmjerena vrijednost udovoljava prijavljenom razredu ili izmjerenoj vrijednosti vanjske buke kotrljanja u okviru odstupanja, ispitivanje je uspješno; te
ii.
ako izmjerena vrijednost ne udovoljava prijavljenom razredu ili izmjerenoj vrijednosti vanjske buke kotrljanja u okviru raspona utvrđenog u tablici 1., ispituju se još tri gume ili kompleta guma. Prosječna izmjerena vrijednost koja proizlazi iz ispitivanja triju guma koristi se za ocjenu sukladnosti u okviru raspona utvrđenog u tablici 1.; ili
(b)
ako označeni razredi ili vrijednosti proizlaze iz rezultata ispitivanja homologacije dobivenih u skladu s Direktivom 2001/43/EZ, Uredbom (EZ) br. 661/2009 ili Uredbom UNECE-a br. 117 i njezinim kasnijim izmjenama, države članice mogu koristiti mjerne podatke dobivene iz tih ispitivanja sukladnosti proizvodnje guma.
Ocjenjivanje mjernih podataka dobivenih iz ispitivanja sukladnosti proizvodnje moraju uzeti u obzir odstupanja, koja su utvrđena u tablici 1.
Tablica 1.
Mjereni parametar
Dopuštena odstupanja pri provjeri
Koeficijent otpora kotrljanja (učinkovitost potrošnje goriva)
Usklađena izmjerena vrijednost ne smije biti veća od gornje granice (najviši RRC) za više od 0,3 kg/1 000 kg.
Vanjska buka kotrljanja
Izmjerena vrijednost ne smije biti veća od nazivne vrijednosti N za više od 1 dB(A).
Prianjanje na mokroj podlozi
Izmjerena vrijednost ne smije biti manja od donje granice (najmanja vrijednost G) navedenog razreda.”
4.
tekst naveden u Prilogu ovoj Uredbi dodaje se kao Prilog IV.a.
Članak 2.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova se Uredba primjenjuje od 30. siječnja 2012.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. studenoga 2011.

Labels: 7
3
14
1